CELEX: 32018R0676
Language: hu
Date: 2018-05-03 00:00:00
Title: A Bizottság (EU) 2018/676 rendelete (2018. május 3.) az 1107/2009/EK európai parlamenti és tanácsi rendeletnek a növényvédő szerek értékeléséhez és engedélyezéséhez használt egységes alapelvek tekintetében történő végrehajtásáról szóló 546/2011/EU bizottsági rendelet helyesbítéséről (EGT-vonatkozású szöveg. )

4.5.2018   
               
               
                  HU
               
               
                  Az Európai Unió Hivatalos Lapja
               
               
                  L 114/8
               
            A BIZOTTSÁG (EU) 2018/676 RENDELETE
      (2018. május 3.)
      az 1107/2009/EK európai parlamenti és tanácsi rendeletnek a növényvédő szerek értékeléséhez és engedélyezéséhez használt egységes alapelvek tekintetében történő végrehajtásáról szóló 546/2011/EU bizottsági rendelet helyesbítéséről
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 29. cikke (6) bekezdésére és 84. cikke d) pontjára,
      mivel:
      
                  (1)
               
               
                  Az 546/2011/EU bizottsági rendelet (2) melléklete I. része C. szakasza 2.5.1.2. pontjának i. alpontja, amely meghatározza azokat a specifikus alapelveket, amelyeket a felszín alatti vízben megjelenő hatóanyag és a releváns metabolitok, bomlás- és reakciótermékek koncentrációja tekintetében a döntéshozatal során figyelembe kell venni, hibát tartalmaz.
               
            
                  (2)
               
               
                  A hiba akkor keletkezett, amikor az 1107/2009/EK rendelet 84. cikkének d) pontja alapján a hatályon kívül helyezett 91/414/EGK tanácsi irányelv (3) bizonyos rendelkezéseit beemelték az 546/2011/EU rendeletbe.
               
            
                  (3)
               
               
                  A 91/414/EGK irányelv melléklete az emberi fogyasztásra szánt víz minőségével összefüggésben a 80/778/EGK tanácsi irányelvre (4) hivatkozott, amelyet ugyanakkor az emberi fogyasztásra szánt víz minőségéről szóló 98/83/EK tanácsi irányelv (5) már hatályon kívül helyezett és felváltott. Az 546/2011/EU rendeletnek ezért a 98/83/EK tanácsi irányelvre, nem pedig a 2006/118/EK európai parlamenti és tanácsi irányelvre (6) kellene hivatkoznia, amely a felszín alatti vizek szennyezés és állapotromlás elleni védelméről szól.
               
            
                  (4)
               
               
                  Az 546/2011/EU rendeletet ezért ennek megfelelően helyesbíteni kell.
               
            
                  (5)
               
               
                  A helyesbítésnek a lehető leghamarabb alkalmazandónak kell lennie, hogy az egységes alapelvek a folyamatban lévő értékelési eljárások esetében is a helyes kritériumok alapján kerüljenek végrehajtásra.
               
            
                  (6)
               
               
                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A RENDELETET:
      1. cikk
      Az 546/2011/EU rendeletet a következőképpen kell helyesbíteni:
      
                   
               
               
                  A melléklet I. része C. szakasza 2.5.1.2. pontjának i. alpontja helyébe a következő szöveg lép:
                  
                     
                                 „i.
                              
                              
                                 a 98/83/EK tanácsi irányelv (*1) által megállapított maximális megengedhető koncentráció; vagy
                              
                           
               
            2. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2018. május 3-án.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 309., 2009.11.24., 1. o.
      
      
         (2)  A Bizottság 546/2011/EU rendelete (2011. június 10.) az 1107/2009/EK európai parlamenti és tanácsi rendeletnek a növényvédő szerek értékeléséhez és engedélyezéséhez használt egységes alapelvek tekintetében történő végrehajtásáról (HL L 155., 2011.6.11., 127. o.)
      
         (3)  A Tanács 91/414/EGK irányelve (1991. július 15.) a növényvédő szerek forgalomba hozataláról (HL L 230., 1991.8.19., 1. o.).
      
         (4)  A Tanács 80/778/EGK irányelve (1980. július 15.) az emberi fogyasztásra szánt víz minőségéről (HL L 229., 1980.8.30., 11. o.).
      
         (5)  A Tanács 98/83/EK irányelve (1998. november 3.) az emberi fogyasztásra szánt víz minőségéről (HL L 330., 1998.12.5., 32. o.).
      
         (6)  Az Európai Parlament és a Tanács 2006/118/EK irányelve (2006. december 12.) a felszín alatti vizek szennyezés és állapotromlás elleni védelméről (HL L 372., 2006.12.27., 19. o.).
      
         (*1)  A Tanács 98/83/EK irányelve (1998. november 3.) az emberi fogyasztásra szánt víz minőségéről (HL L 330., 1998.12.5., 32. o.).”